Pielikums

Ministru kabineta

2015.gada\_\_\_\_\_\_\_\_\_\_\_\_noteikumiem Nr.\_\_\_\_

**Darbu saraksts, kuru veikšanas gadījumā brīvprātīgā darba organizētājam ir pienākums nodrošināt brīvprātīgā darba veicēja veselības un dzīvības apdrošināšanu pret nelaimes gadījumiem brīvprātīgā darba veikšanas laikā**

1. Darbs paaugstinātas bīstamības apstākļos:

1.1. darbs ir pielīdzināms:

1.1.1. glābšanas darbam avāriju gadījumos;

1.1.2. izmēģināšanas darbam;

1.1.3. ugunsbīstamam un sprādzienbīstamam darbam;

1.2. darbs zem ūdens, zem zemes, gaisā, bez uzraudzības uz ūdens; jūras un upes flotē, aviācijā (gaisa un ūdens transports);

1.3. darbs, kuru veicot ir iespējami nogruvumi un aizbērumi;

1.4. darbs ieslodzījuma vietās vai ar probācijas klientiem;

1.5. darbs ar bīstamajām iekārtām.

2. Darbs ar ķīmiskām vielām un maisījumiem, kas ir akūti toksiskas, kodīgas, uzliesmojošas vai sprādzienbīstamas, vai arī citu savu ķīmisku īpašību dēļ var radīt akūtus vai smagus veselības traucējumus.

3. Darbs, kuru veicot pastāv darbu veicēja savainošanās vai akūtu veselības traucējumu attīstības risks, ko rada:

3.1. darba veicēja krišana no vairāk nekā 5 metru augstuma no grunts, pārseguma vai atbalsta platformas;

3.2. darba veicēja krišana no kustībā esošiem objektiem (līdzekļiem);

3.3. kustībā esoši, rotējoši, krītoši un lidojoši objekti (priekšmeti);

3.4. augstsprieguma elektrība;

3.5. paaugstināts vai pazemināts spiediens (darbi zem ūdens dziļāk nekā 10 metri vai vairāk nekā 2000 metru virs jūras līmeņa);

3.6. infekcijas slimības, kas var radīt nopietnus veselības traucējumus (piemēram, bīstamas infekcijas slimības, HIV, tuberkuloze, vīrushepatīts u.c.).

4. Darbs, kas nav ietverts šajā pielikumā, bet attiecībā uz kuru brīvprātīgā darba organizētājs konstatē, ka darbā pastāv nelaimes gadījumu risks, kas apdraud brīvprātīgā darba veicēja veselību vai dzīvību, un kuru nav iespējams novērst ar kolektīviem vai individuāliem aizsardzības līdzekļiem vai citiem organizatoriskiem pasākumiem.

Ministru prezidents L.Straujuma

Labklājības ministrs U.Augulis

14.12.2015 11:17

272

I.Laganovska-Dīriņa

67021526, Inta.Laganovska-Dirina@lm.gov.lv

A.Remi

67021527, Alisa.Remi@lm.gov.lv